S-3240/2021

Mál þetta, sem dómtekið var í dag, er höfðað með ákæru, útgefinni af héraðssaksóknara 16. júní 2021, á hendur X, kennitala [...], [...], Reykjavík, „fyrir kynferðisbrot með því að hafa og á tímabilinu 25. maí 2019 til 14. september 2019 sent A, kt. [...], eftirfarandi skilaboð í gegnum samskiptavefinn Facebook, sem innihéldu kynferðislegt og ósiðlegt orðbragð en skilaboðin voru til þess fallin að særa blygðunarsemi hans. Þá fékk ákærði A til að senda sér tvær myndir af getnaðarlim sínum.

Skilaboð send ígegnum Facebook:

1. Laugardagskvöldið 25. maí 2019:

„Typpið á mér er ekkert sérstakt“

„Það er allt í lagi ef það eru vinir þínir að rúnka sér saman“

„Næs, flottur tittlingur“

2. Laugardagskvöldið 8. júní 2019:

„Ég er búin að segja þeim að þú sért með stórt typpi“

„Langar bara að sýna þeim hvað þú ert með stórt“

„N-e-x bara stór og flottur“

„Þar sem þú værir alveg í standi“

„Sendu okkur nýja þar sem þú ert almennilega í standi“

3. Föstudagskvöldið 13. september 2019:

„Stundum fæ ég standpínu og rúnka mér þegar ég er allsber“

Telst þetta varða við 209. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Af hálfu A, kt. [...], er þess krafist að ákærða verði gert að greiða honum miskabætur að fjárhæð kr. 2.000.000,- auk vaxta skv. 8. gr. laga um vexti og verðtryggingu nr. 38/2001, sbr. 16. gr. skaðabótalaga nr. 50/1993, frá 1. júní 2019, en með dráttarvöxtum skv. 9. gr. vaxtalaga, sbr. 1. mgr. 6. gr. sömu laga frá þeim degi er mánuður er liðinn frá því að bótakrafa þessi er birt til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Verjandi ákærða krefst aðallega sýknu en til vara krefst hann vægustu refsingar er lög leyfa og hæfilegra málsvarnarlauna sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði hefur ekki áður verið fundinn sekur um refsiverðan verknað. Hann hefur játað brot sín skýlaust og er það virt til refsimildunar. Ákærði, sem kom fyrir dóminn, á við augljósa fötlun að stríða. Litið er til aðstæðna ákærða að nokkru. Þá viðurkenndi hann bótaskyldu sína. Til þyngingar horfir að brotavilji ákærða var einbeittur en hann gerði sér grein fyrir að hann ætti í grófum kynferðislegum samskiptum við mun yngri karlmann sem er þroskaskertur. Dómari telur augljóst að ákærði þarfnast aðstoðar til þess að brot sem þessi endurtaki sig ekki. Ákærði mun vera í meðferð hjá sálfræðingi, þó að staðfesting þess efnis hafi ekki legið fyrir dóminum. Telur dómurinn æskilegt að hann haldi henni áfram eða sæki sér sérhæfða aðstoð, svo sem hjá sálfræðihópi Taktu skrefið.

Með hliðsjón af ofangreindu og með vísan til 1., 4., 5., 6., 7 og 8. tl. 1. mgr. 70. gr. almennra hegningarlaga þykir refsing ákærða hæfilega ákveðin fangelsi í 45 daga en fresta skal fullnustu refsingarinnar og hún falli niður að tveimur árum liðnum haldi ákærði almennt skilorð 57. gr. almennra hegningarlaga.

Í málinu er krafist miskabóta af hálfu ákærða. Ákærði hefur verið sakfelldur fyrir brot sem eru til þess fallin að valda brotaþola miska. Brotaþoli á rétt á miskabótum með vísan til 26. gr. skaðabótalaga nr. 50/1993. Þykja miskabætur hæfilega ákveðnar 2 5 0.000 krónur ásamt vöxtum eins og í dómsorði greinir. Upphafstími dráttarvaxta er mánuði eftir birtingu kröfunnar.

Með vísan til 1. mgr. 235 gr. laga nr. 88/2008 skal ákærði greiða allan sakarkostnað, þar með talin málsvarnarlaun skipaðs verjanda ákærða og þóknun réttargæslumanns brotaþola, annars vegar á rannsóknarstigi og hins vegar fyrir dómi, eins og nánar greinir í dómsorði.

S-kvk-nf H-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 45 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði A 2 5 0.000 krónur ásamt vöxtum, skv. 1. mgr. 8. gr. laga um vexti og verðtryggingu nr. 38/2001, frá 1. júní 2019 en síðan með dráttarvöxtum, skv. 1. mgr. 6. gr., sbr. 9. gr. sömu laga, frá 3. desember 2020 til greiðsludags.

Ákærði greiði málsvarnarlaun skipaðs verjanda síns, H-kvk-ef A-kvk-ef lögmanns, 447.640 krónur, og þóknun réttargæslumanna brotaþola, I-kvk-ef L-kvk-ef B-kvk-ef lögmanns, 150.000 krónur, og Ö-kvk-ef K-kvk-ef E-kvk-ef lögmanns,70.680 krónur.

S-kvk-nf H-kvk-nf